open-index/open-wikipedia-markdown huggingface dataset:
Երեք արջի հեքիաթը (Հովհաննես Թումանյան)

**«Երեք արջի հեքիաթը»**, անգլերեն հեքիաթ, որը թարգմանվել է տարբեր լեզուներով։ Ամենից շատ ճանաչում է ստացել Լև Տոլստոյի թարգմանությունը, որից էլ հայերեն է թարգմանել հայ բանաստեղծ, արձակագիր, գրական, ազգային և հասարակական գործիչ Հովհաննես Թումանյանը՝ 1920 թվականին։

## Սյուժե
Մի օր մի փոքրիկ աղջիկ անտառում զբոսնելիս մոլորվում է։ Երկար թափառելուց հետո հասնում է մի տնակի և անմիջապես ներս է մտնում։ Տնակը պատկանում էր արջերի ընտանիքին։ Երբ աղջիկը ներս է մտնում, սեղանին տեսնում է երեք ափսե ապուր և այնքան քաղցած է լինում, որ համտեսում է ամենամեծ ափսեից, բայց այն համեղ չի լինում։ Երկրորդ ափսեի ապուրը նույնպես անհամ էր։ Աղջիկը փորձում է փոքրիկ ափսեից, տեսնում է համեղ է և ամբողջը ուտում է։ Հետո, տեսնելով երեք աթոռ, հերթով նստում է դրանց վրա։ Նստելուն պես իսկույն կոտրվում են թե՛ մեծ, թե՛ միջնեկ աթոռները, բայց փոքր աթոռը այնքան հարմարավետ է լինում, որ աղջիկը նստում է և շարունակում ուտել։ Ուտելուց հետո անցնում է մյուս սենյակ։ Այնտեղ դրված էին երեք մահճակալներ՝ մեծ, միջնեկ, փոքր։ Հերթով պառկելով մահճակալների վրա՝ հասկանում է, որ փոքրն ամենահարմարն է և քնում է։ Երեկոյան արջերը վերադառնում են տուն։ Մտնելուն պես զայրանում են, քանի որ տեսնում են ամբողջ տունը տակն ու վրա արված՝ աթոռները կոտրած, ափսեները դատարկ, անկողինները տակն ու վրա արված, իսկ փոքրիկ մահճակալին քնած մի աղջիկ։ Փոքրիկ արջը տեսնելով աղջկան՝ միանգամից ուզում է կծել։ Այդ պահին աղջիկը վախեցած վեր է թռչում և տեսնում է, որ այդ ամենը երազ է և ինքը գտնվում է իրենց տանը։

## Կերպարներ
* Երեք արջերը՝ հայրը, մայրը, քոթոթը
* Աղջիկը

## Թումանյանի թարգմանությունը
մինի|198x198փքս|Հովհաննես Թումանյան
Լև Տոլստոյի «Երեք արջի հեքիաթի» բնագրում պատկերված արջերը ունեն իրենց անունները, հայրը՝ Միխայլո Իվանովիչը, մայրը՝ Նաստյա Պետրովնան և արջուկը, որին կոչում էին Միշուտկա։ Թումանյանը չի անդրադարձել անուններին։ Այս հեքիաթը անգլիական հեքիաթի մշակումն է, և Լև Տոլստոյը ռուսական անուններ տալով, կարծես ազգային է դարձրել այն։ Իսկ Թումայմանը բաց է թողել անունները՝ հեքիաթը դուրս է բերել ազգայինի շրջանակներից։

Թումանյանը հեքիաթը թարգմանելիս ներմուծել է հայ ժողովրդական մտածողություն և լեզվական պատկերներ, չի առանձնացրել դրանք հայ ազգային հողից, միևնույն ժամանակ դուրս է բերել նեղ ազգային շրջանակներից, քանի որ հեքիաթը չունի ժամանակ, չունի տարածություն։ 

Թումանյանի թարգմանած հեքիաթները հարուստ են իրողությամբ և շատ տոգորող զարգացման ընթացք ունեն։ Նաև երկխոսությունների հորդաբուխությունը փոքրահասակ երեխաների համար ավելի հետաքրքրական ու սիրելի են դարձնում գործը։

Հայերեն թարգմանված հեքիաթներին ծանոթանալու աղբյուրները բանաստեղծի համար եղել է ժամանակի մամուլը, մանկական հանդեսները և դասագրքերը։

Նաև նշենք, որ Թումանյանը հիմնականում բավարարվել է մեկ կամ մի քանի ստեղծագործություններով, որը թարգմանում և ընթերցողին է ներկայացնում տվյալ հեղինակից ցայտուն գծեր՝ չմոռանալով իր իսկ սեփական ըմբռնումը այդ գործի վերաբերյալ։

## Ծանոթագրություններ

Կատեգորիա:1920 ստեղծագործություններ
Կատեգորիա:Հովհաննես Թումանյանի հեքիաթներ
Քերին Ջենինգս-Գաբառա

**Քերին Ջենինգս-Գաբառա** (), ամերիկացի նախկին ֆուտբոլիստ, ազգային հավաքականի հարձակվող։ Աշխարհի և Օլիմպիական խաղերի չեմպիոն։

1993 թվականից ղեկավարում է ԱՄՆ ռազմածովային ակադեմիայի կանանց ֆուտբոլային թիմը։

## Կենսագրություն
### Վաղ տարիներ
Մեծացել է Ռանչո Պալոս Վերդեսում՝ Լոս Անջելեսի արվարձանում։ 1980-1983 թվականներին սովորել է Պալոս Վերդեսի ավագ դպրոցում, որտեղ էլ սկսել է զբաղվել ֆուտբոլով։ Չորս մրցաշրջաններում դպրոցական մրցումներում խփել է 226 գնդակ և երեք անգամ ճանաչվել է MVP Կալիֆորնիայում։

1983-1986 թվականներին սովորել է Կալիֆորնիայի համալսարանում և խաղացել «Սանտա Բարբարա Գաուչոս» ուսանողական թիմում։ 1984 թվականին սահմանել է ՆԿԱԱ առաջին դիվիզիոնի ռեկորդ՝ մեկ մրցաշրջանում խփելով 34 գնդակ։ Ընդհանուր առմամբ, իր ուսանողական կարիերայի ընթացքում նա 102 գնդակ է խփել NCAA առաջնությունում և ճանաչվել է որպես տասնամյակի մարզիկ համալսարանում։ 1991 թվականին ընտրվել է համալսարանի Սպորտային Փառքի սրահում։

1987 թվականին ավարտել է բիզնեսի կառավարման ոլորտում բակալավրի դիպլոմով։

2000 թվականին «Soccer America» ամսագիրը Ջենինգսին ընդգրկել է հարյուրամյակի ուսանողական հավաքականում։

## Կարիերա
Հանդես է եկել «Լոս Անջելես բլյուզ» և «Սաուզերն Կալիֆորնիա Էյջաքս» թիմերում։ Վերջինիս կազմում 1991 թվականին հաղթել է ԱՄՆ-ի սիրողական առաջնությունում և 1992 և 1993 թվականներին ԱՄՆ-ի երկու սիրողական գավաթներում։

### Հավաքական
ԱՄՆ-ի հավաքականում հանդես է եկել 1987-1996 թվականներին՝ անցկացնելով 117 հանդիպում և խփելով 53 գնդակ։

1991 թվականին Չինաստանում կայացած աշխարհի առաջնությունում դարձել է երրորդը ռմբարկուների վեճում՝ խփելով 6 գնդակ, ինչպես նաև ստացել է Ոսկե գնդակ՝ որպես մրցաշարի լավագույն ֆուտբոլիստ։

Մասնակցել է 1995 թվականի աշխարհի առաջնությանը, որում ԱՄՆ-ի հավաքականը զբաղեցրել է երրորդ տեղը։

1996 թվականի Օլիմպիական խաղերում հաղթելուց հետո հայտարարեց միջազգային կարիերայի ավարտի մասին։

### Մարզչական գործունեություն
Որպես մարզիչ սկսել է աշխատել 1987 թվականին՝ համալսարանն ավարտելուց հետո ՝ գլխավորելով Սանտա Բարբարայի Ուեսթմոնտ քոլեջի թիմը։  Այնուհետև աշխատել է որպես մարզչի օգնական Հարվարդի թիմում։

1993 թվականից ղեկավարում է ռազմածովային ակադեմիայի կանանց թիմը, որը հանդես է գալիս ՆԿԱԱ առաջնության Առաջին դիվիզիոնում։

2000 թվականին ընտրվել է ֆուտբոլի ազգային փառքի սրահում։ 2003 թվականին ընտրվել է ԱՄՆ օլիմպիական փառքի սրահում։

## Անձնական կյանք
1992 թվականից Ամուսնացած է ԱՄՆ-ի հավաքականի նախկին ֆուտբոլիստ Ջիմ Գաբարայի հետ։ Նրանք ունեն երեք երեխա՝ երկու դուստր և մեկ որդի։

## Ծանոթագրություններ

## Արտաքին հղումներ
* Национальный футбольный зал славы США
* Профиль на сайте Военно-морской академии США

Կատեգորիա:ԱՄՆ-ի ֆուտբոլի հավաքականի ֆուտբոլիստներ
Կատեգորիա:Ամերիկացի կին ֆուտբոլիստներ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացի ֆուտբոլիստներ
Կատեգորիա:Կանանց ֆուտբոլի հարձակվողներ
Ցուլ (կենդանակերպ)

ձախից|frameless|55x55փքս

**Ցուլ** (, լատիներենից թարգմանաբար՝ ցուլ), ժամանակակից կենդանակերպի երկրորդ աստղագիտական նշանն է։ Այն տարածվում է կենդանակերպի 30°-ից մինչև 60°: Այս նշանը պատկանում է Երկրի տարրին կամ եռապատկությանը, ինչպես նաև ֆիքսված եղանակին, որակին կամ քառապատիկությանը։ Վեներայի կողմից կառավարվող նշան է, Լուսինն այստեղ իր բնական դիրքի մեջ է ուղիղ 3°-ով։alt=Image: 200 pixels|մինի|260x260px|Տեսարանn արտացոլված է երկնային գլոբուսների ավանդույթի համաձայն՝ ցույց տալով երկնային ոլորտը «կողքից» հայացքով։Արևմտյան աստղագուշակության մեջ Արեգակն անցնում է այս նշանով ապրիլի 20-ից մինչև մայիսի 20-ը։ Ցուլը երեք երկրային նշաններից մեկն է՝ Այծեղջյուրի և Կույսի կողքին։ Ցուլի հակառակ նշանը Կարիճն է։

## Պատմություն
**<big>♉︎</big>** Ցուլի նշանը կապված է մի քանի հնագույն մշակույթների մի շարք առասպելների և ցուլապաշտության հետ։ Դա կենդանակերպի առաջին նշանն է, որը հաստատվել է Միջագետքի շրջանում, ովքեր այն անվանել են «Երկնքի մեծ ցուլ», քանի որ այն համաստեղությունն է, որով Արևը ծագում է գարնանային գիշերահավասարի ժամանակ, վաղ բրոնզի դարից, սկսած մոտ 4000 մ.թ.ա. մինչև մ.թ.ա. 1700 թվականը։

## Աստղաբանական ասոցիացիաներ
Երկիրը Ցուլի տարրն է, և Կույսի և Այծեղջյուրի հետ միասին այն կազմում է Երկրի եռակիությունը։

## Տես նաև
* Աստղագիտական սիմվոլներ
* Ցուլ (համաստեղություն)

## Ծանոթագրություններ

## Գրականություն
*  Longitude of Sun, apparent geocentric ecliptic of date, interpolated to find the time of crossing 0°, 30°...
* 

## Արտաքին հղումներ
* Warburg Institute Iconographic Database (ca 370 medieval and early modern images of Taurus)

Կատեգորիա:Աստղագուշակություն
Կատեգորիա:Կենդանակերպեր
Կատեգորիա:Օրացույց
Քերսթին Շթեգեման

**Քերսթին Շթեգեման** (), գերմանացի նախկին ֆուտբոլիստ, ով հանդես է գալիս պաշտպանի և կիսապաշտպանի դիրքում։ Աշխարհի կրկնակի չեմպիոն (2003, 2007), Եվրոպայի եռակի չեմպիոն (2001, 2005, 2009), ամառային Օլիմպիական խաղերի եռակի բրոնզե մեդալակիր (2000, 2004, 2008)։

## Կարիերա
### Ակումբային
Կերստին Շտեգեմանն իր պրոֆեսիոնալ կարիերան սկսել է 15 տարեկանում Բունդեսլիգայում հանդես եկող «Այնտրախտ» (Ռայնե) ֆուտբոլային ակումբի կազմում։ Պրոֆեսիոնալ կարիերայի ընթացքում խաղացել է վեց տարբեր ակումբներում, այդ թվում՝ «Դույսբուրգ 2001», «Ֆլաշհայմ-Հիլլենում», «Վատտենշայդում», «Գերֆորդերում» և «Գյուտերսլո 2009»։ Առավել մեծ հաջողությունների է հասել 2001-2007 թվականներին Ռայնեի "Հայկեի" կազմում ելույթների ժամանակ։ Այդ ընթացքում Շտեգեմանը ակումբի կազմում դարձել Է Գերմանիայի չեմպիոն 1999/00 մրցաշրջանում և Գերմանիայի գավաթակիր 1999/00 և 2002/03 մրցաշրջանում։

### Ազգային հավաքականում
Հիմնական հավաքականի կազմում նորամուտը նշել է 1995 թվականի ապրիլի 13-ին Լեհաստանի դեմ խաղում։  Ամուր մնաց որպես Գերմանիայի հավաքականի հիմնական խաղացող։ Նվաճել է աշխարհի չեմպիոնի տիտղոսներ (2003, 2007), Եվրոպայի առաջնություն (2001, 2005, 2009), Օլիմպիական խաղերի բրոնզե մեդալակիր (2000, 2004, 2008)։ Ներկայումս Բիրգիտ Պրինցից հետո Գերմանիայի կանանց հավաքականի երկրորդ խաղացողն է խաղերի քանակով։ Ազգային հավաքականի կազմում վերջին հանդիպումն անցկացրել է 2009 թվականի օգոստոսի 30-ին։

## Ձեռքբերումներ
### Ակումբային

* Գերմանիայի առաջնություն. հաղթող (1) 1999/00
* Գերմանիայի գավաթ. հաղթող (2) 1999/00, 2002/03

### Ազգային հավաքականում
* Աշխարհի առաջնություն. հաղթող (2) 2003, 2007
* Եվրոպայի առաջնություն. հաղթող (3) 2001, 2005, 2009Օլիմպիական խաղեր. բրոնզե մեդալակիր (3) 2000, 2004, 2008

### Անհատական
* Արծաթե դափնու տերև

## Ծանոթագրություններ

## Արտաքին հղումներ
* 
* Профиль Керстин Штегеман на сайте Немецкого футбольного союза
* Stegemann: Die beinharte "Weltklasse"

Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:2008 թվականի Ամառային օլիմպիական խաղերի բրոնզե մեդալակիրներ
Կատեգորիա:Գերմանացի կին ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Կանանց ֆուտբոլի պաշտպաններ
Իմունոգլոբուլիններ

**Իմունոգլոբուլիններ**, (, ), ողնաշարավորների գլոբուլային սպիտակուցներ, որոնք արտադրվում են լիմֆոցիտներում և օժտված են, որպես կանոն, հակամարմնի ակտիվությամբ։
 
## «Իմունոգլոբուլիններ» հասկացությունը
«Իմունոգլոբուլիններ» հասկացությունը և գամմա գլոբուլինները չի կարելի օգտագործել որպես հոմանիշներ, քանի որ գամմագլոբուլինները կարող են վերաբերվել իմունոգլոբուլիններին, սակայն ոչ բոլոր իմունոգլոբուլիններն են պատկանում օրգանիզմի՝ էլեկտրաֆորեզի միջոցով որոշված գամմագլոբուլինային բաղադրամասերին։ Որպես հոմանիշներ «հակամարմին» և իմունոգլոբուլիններ» հասկացությունների օգտագործումը թույլատրելի է միայն այն ժամանակ, երբ յուրաքանչյուր իմունոգլոբուլինների համար ենթադրվում է առանձնահատուկ ազգակցություն որևէ *[[հակածին]]ի* հետ։

## Կառուցվածքը
Իմունոգլոբուլինները կառուցված են 2 միանման թեթև և 2 միանման ծանր պոլիպեպտիդային շղթաներից։ Ծանր շղթաների առաջնային  կառուցվածքի առանձնահատկությունները հնարավորություն են տալիս կաթնասունների իմունոգլոբուլինները բաժանել 5 դասի՝ իմունոգլոբուլին G, իմունոգլոբուլին M, իմունոգլոբուլին A, իմունոգլոբուլին D, իմունոգլոբուլին E (բոլոր դասերի թեթև շղթաները միատեսակ են)։ Իմունոգլոբուլինների դասերի միջև կենսաբանական և իմունաբանական տարբերությունները կարևոր
գործնական նշանակություն ունեն, քանի որ դրանցով է որոշվում հակածին-հակամարմին կոմպլեքսի հետագա գոյացման ռեակցիայի բնույթը։

## Իմունոգլոբուլինների գործառույթները
Իմունոգլոբուլին G-ն արդյունավետորեն չեզոքացնում են տոքսիններն ու վիրուսները, գոյացնում են նստվածք (պրեցպիտատ), սակայն գրեթե չեն մասնակցում բջջալուծմանը (ցիտոլիզ)։
Իմունոգլոբուլին M-ը և արտազատական` իմունոգլոբուլին A-ն օժտված են գլյուտինինների և լիզինների արտահայտված ֆունկցիաներով, թույլ են չեզոքացնում տոքսիններն ու վիրուսները։
Լորձաթաղանթների արտազատական բաղադրամասերի հետ կապված իմունոգլոբուլին M-ը և իմունոգլոբուլին A-ն պաշտպանում են վերջիններիս բակտերիաների և վիրուսների թափանցումից։
Իմունոգլոբուլին E-ն (ռեագիններ) պատասխանատու են անհապաղ գործողության, ալերգիական ռեակցիաների և հակամակաբուծական 
իմունիտետի ռեակցիաների համար։ Իմունոգլոբուլին D-ն b-լիմֆոցիտների ընկալիչներ են։

## Ծանոթագրություններ
Էդեն Գոլան

**Էդեն Գոլան** (, ), իսրայելցի երգչուհի, Իսրայելի ներկայացուցիչը՝ Եվրատեսիլ 2024 երգի մրցույթում։

## Կենսագրություն
ձախից|մինի| Էդեն Գոլանը «Ձայնը: Երեխաներ» շոուի եզրափակիչում (2018)
Ծնվել է Կֆար Սավա քաղաքում՝ 2003 թվականի մայիսի 10-ին։ Մանկության տարիներին հոր աշխատանքի հետ կապված՝ ծնողների հետ տեղափոխվել է Մոսկվա, որտեղ անցկացրել է 13 տարի։ Նրա հայրը՝ Էդդին ծագումով լատվիացի հրեա է, իսկ մայրը՝ Օլգան ուկրաինացի հրեա։ Էդենն ունի կրտսեր եղբայր՝ Շոնը։ Պապը՝ Յուրի Գոլան ավարտել է Մոսկվայի պետական համալսարանի ժուռնալիստիկայի ֆակուլտետը և աշխատել «Սովետական երիտասարդություն» թերթում։

Ըստ Էդենի՝ նա հակասական զգացումներ է ունեցել Ռուսաստանում գտնվելու վերաբերյալ։ Նա մի կողմից երախտապարտ է իր երգարվեստի մեկնարկի համար, բայց միևնույն ժամանակ անհարմար էր զգում հակասեմականության հաճախակի դրսևորումների պատճառով։

2015 թվականին մասնակցել է «Մանկական Եվրատեսիլ 2015»-ի ընտրությանը։ Եզրափակչում զբաղեցրել է 5-րդ հորիզոնականը՝ վաստակելով 22 միավոր (8 միավորով պակաս՝ հաղթող Միխայիլ Սմիրնովից)։

2016 թվականին ելույթ է ունեցել Ղրիմում կայացած մանկական «Նոր ալիքում», որտեղ Նյուշայի հետ զուգերգով կատարելով է «Вою на Луну» երգը։

2018 թվականին Էդենը դարձել է «Ձայնը։ Երեխաներ» շոուի հինգերորդ եթերաշրջանի եզրափակիչ փուլի մասնակից (Պելագեայի թիմ)։

Համագործակցում է Ինոն Յահելի հետ։

Նախապատրաստվելով «Եվրատեսիլ 2024» երգի մրցույթին՝ Իսրայելի հեռարձակման կորպորացիան որոշել է ևս մեկ անգամ ընտրել Իսրայելի ներկայացուցիչ մրցույթի համար՝ համագործակցելով «Keshet 12» հեռուստաալիքի և «The Next Star»-ի հետ։ Էդեն Գոլանը հաղթել է շոուի բոլոր փուլերը՝ վերջին օրը կատարելով Ուիթնի Հյուսթոնի «I Have Nothing» երգը և արդյունքում ընտրվել է Շվեդիայում անցկացվող մրցույթի եզրափակիչ փուլում երկիրը ներկայացնելու համար։ Ավելի ուշ որպես մրցույթային երգ ընտրվել է «Hurricane»-ը։

Ըստ «Time Out» ամսագրի իսրայելական տարբերակի հրապարակախոս Ավիշայ Սելայի, որը կանխատեսել էր Գոլանի մասնակցությունը Եվրատեսիլին՝ «նա ունակ է երգել նույնիսկ հեռախոսային գիրքը»։

## Սկավառակագրություն
### Սինգլներ
* *Ghost Town* (2022)
* *Let Me Blow Ya Mind* (2022)
* *Taxi* (2023)
* *Dopamine* (2023)
* *Hurricane* (2024)

## Ծանոթագրություններ

 
Կատեգորիա:2003 ծնունդներ
Կատեգորիա:21-րդ դարի երգիչներ և երգչուհիներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Իսրայելցի երաժիշտներ
Կատեգորիա:Իսրայելցի երգիչներ
Կատեգորիա:Իսրայելցի երգչուհիներ
Կատեգորիա:Եվրատեսիլ երգի մրցույթի մասնակիցներ
Կատեգորիա:Մոսկվայի պետական համալսարանի շրջանավարտներ
Կատեգորիա:«The Voice» հեռուստաշոուի մասնակիցներ
Լարի Հարվեյ

**Լարի Հարվեյ** (, ), ամերիկյան արտիստ, բարերար և ակտիվիստ։ Իր ընկեր Ջերրի Ջեյմսի հետ «Այրվող Մարդ» իրադարձության համահիմնադիր։

## Մանկություն
Լարի Հարվեյը ծնվել է Սան Ֆրանցիսկոյում, մեծացել Օրեգոն նահանգի Պորտլենդ քաղաքի Փարկրոուզ թաղամասում։ Ավարտել է Փարկրոուզի ավագ դպրոցը 1966 թվականին։ Ավագ դպրոցն ավարտելուց հետո ծառայել է բանակում որպես գործավար, որը տեղակայված էր Գերմանիայում։ Հետագայում ընդունվել է Պորտլենդի պետական համալսարան։

## Այրվող մարդ
«Այրվող Մարդը» իրադարձությունը սկսվել է 1986 թվականի մի ամառային երեկո։ Մարդու խրտվիլակը տարվել է Սան Ֆրանցիսկոյի Բեյքեր լողափ և հրկիզվել։ Հավաքվել է փոքրաթիվ բազմություն և շուտով մարդու այրումը դարձել է ամենամյա իրադարձություն։ Հաջորդող չորս տարիներին ներկաների թիվն ավելացել է հասնելով 800-ի։ 1990 թվականին, SF Cacophony Society-ի հետ համագործակցությամբ, միջոցառումը տեղափոխվել է Բլեք Ռոք անապատ, Նևադա և տեղի է ունեցել *Աշխատավորների օրվան* (անգլերեն՝ *Labor Day*) նվիրված շաբաթվա հանգստյան օրերին։ Եռօրյա 80 հոգանոց «տեղային ճամփորդությունից» հետո այրվող մարդը դարձել է ութօրյա հակամշակութային միջոցառում 70000 մասնակիցներով ամբողջ աշխարհից։

1997 թվականին գլխավոր կազմակերպիչներից վեցը ստեղծել են Բլեք Ռոք Սիթի ՍՊԸ-ն՝ միջոցառումը համակարգելու համար, Հարվեյը դարձել է գործադիր տնօրենը՝ զբաղեցնելով պաշտոնը մինչև մահ։ Հարվեյը տնօրենն էր Բլեք Ռոք Արթս հիմնադրամի, ոչ առևտրային արվեստի դրամաշնորհային կազմակերպություն, որն աջակցում է Բլեք Ռոք Սիթի համայնքից դուրս գտնվող ինտերակտիվ հասարակությանը։

## Փիլիսոփայություն և գործունեություն
Լարի Հարվեյը հետաքրքրված և մեծապես ազդվել է Բոուլինգ Մենակի աշխատանքներից, ինչպես նաև «Ռոբերտ Փաթնամի Ամերիկյան համայնքի փլուզումը և վերածնունդը», Վիլյամ Ջեյմսի «Կրոնական փորձառության տարատեսակները» և Զիգմունդ Ֆրոյդի աշխատանքներով։

Նա համակարգողը և համահիմնադիրն էր «Այրվող մարդ» արվեստի բաժնի և ամենամյա միջոցառման։ Հարվեյը «Այրվող Մարդ» կազմակերպության գլխավոր խոսնակն էր և քաղաքականություն մշակողը։ Նա Ալան Ջոնսի հետ մասնակցել է Սան Ֆրանցիսկոյի Մայր տաճարի «Արմատական ծես»-ին, Օքսֆորդի ուսանողական միության, Նյու Յորքի Կուպեր միության, Հարվարդի համացանցի և հասարակության մասին միջազգային կոնֆերանսին որպես խոսնակ և Սան Ֆրանցիսկոյի համագործակցության ակումբին։

## Մահ
Հարվեյը մահացել է 2018 թվականի ապրիլի 28-ին կաթվածի պատճառով, որը նա ստացել էր նույն ամսվա սկզբին։ Նա 70 տարեկան էր։

## Ծանոթագրություններ

## Արտաքին հղումներ
*Burning Man 2016 Financial Highlights
*Biography of Larry Harvey
*Speeches and Lectures by Larry Harvey
*Zpub - Larry Harvey quotes 
*Larry Harvey addresses 2007 Burning Man controversy
*Larry Harvey talks about 2007 Burning Man aka Green Man
*BURNcast - Talk with Black Rock City LLC principles: Larry Harvey, Maid Marian and Danger Ranger
*The First Year in the Desert, by Louis Brill
*ABC News Video: "See What Burning Man Was Like in the 90’s,"  հարցազրույց Լարրի Հարվեյի հետ

 
Կատեգորիա:21-րդ դարի ամերիկացի արվեստագետներ
Կատեգորիա:Ամերիկացի բարերարներ
Կատեգորիա:Ամերիկացի ժամանակակից արվեստագետներ
Կատեգորիա:Ամերիկացի հասարակական գործիչներ
Կատեգորիա:Կաթվածից մահացածներ
Սողոմոն Թեհլիրյանի հուշարձան (Մարսել)

**Սողոմոն Թեհլիրյանի հուշարձան (****)**, Ֆրանսիայի Մարսել քաղաքում տեղադրված «Նեմեսիս» գործողության մասնակից, հայ վրիժառու, Հայոց ցեղասպանության վերապրած Սողոմոն Թեհլիրյանի հուշարձանը։

## Հուշարձանի բացում
2017 թվականին Մարսելի հրապարակներից մեկը պաշտոնապես անվանվել է հայ վրիժառու, «Նեմեսիս» գործողության մասնակից Սողոմոն Թեհլիրիյանի անունով։ 2024 թվականի մարտի 15-ին Մարսելի հայաբնակ Պոմոն թաղամասի Լուի Պաստյորի անունը կրող «Պաստյոր» հրապարակում, հայ Առաքելական Սուրբ Գրիգոր Լուսավորիչ եկեղեցուց մի քանի քայլ հեռավորության վրա հանդիսավորությամբ տեղի է ունեցել հուշարձանի բացման հանդիսավոր արարողությունը։ Միջոցառման ժամանակ ֆրանսահայ երեխաները կատարել են Թեհլիրիանի վրեժխնդրության գործողությանը՝ հայերի դեմ իրականացված ցեղասպանության կազմակերպիչներից մեկի Թալեաթ փաշայի սպանությանը նվիրված Բարսեղ Կանաչյանի «Գինի լից» երգը։ Պարզված պաստառներից մեկի վրա գրված է եղել՝ «Թեհլիրյան արդարադատ»։

Հուշարձանի բացմանը արարողությանը ներկա են եղել մոտ մոտ երկու հարյուր հոգի, բարձրաստիճան պաշտոնյաներ, խորհրդարանականներ, Մարսելում Հայաստանի գլխավոր հյուպատոս Արա Մկրտչյանը, ինչպես նաև CCAF Sud-ի երեք համանախագահներ՝ Ավրո Բրունան, Ժուլիեն Հարությունյանը, Ազադ Բալալասը, ինչպես նաև ազգային CCAF- ի համանախագահ Մուրադ Փափազյանը։

Հուշարձանի գաղափարի հեղինակը հայազգի Օհան Հեքիմյանն է եղել, որն էլ առաջարկել է Մարսելի 6-րդ և 8-դ շրջանների ղեկավար Իվ Մորենին։

Բացման արարողությանը Բոմոնի հայկական եկեղեցու ծխական խորհրդի անունից Ռոբերտ սարկավագ Տեր Բարսեղյանը ողջունել է հանրությանը ընթերցել աստվածաշնչյան տեքստեր՝ ի հիշատակ Սողոմոն Թեհլիրյանի։

## Հուշարձան
Հուշարձանը Լանսի սպիտակ քարից կիսանդրի է, որի հեղինակն է քանդակագործ Րաֆֆի Թումանյանը։

## Ծանոթագրություններ

Կատեգորիա:Կիսանդրիներ
Կատեգորիա:Ֆրանսիայի հուշարձաններ
Ստրոմբեեկ-Բևեր

**Ստրոմբեեկ-Բևեր** (), քաղաք-արվարձան Բելգիայի Թագավորության Ֆլամանդական Բրաբանտ նահանգում և Խրիմբերխենի ենթահամայնքում։ Տարածքը՝ 4,67 կմ² է, ունի 13964 բնակիչ։ Քաղաքը միավորում է Ստրոմբեկ և Բևեր գյուղերը։

Լինելով Բրյուսելի հյուսիսային մասում գտնվող արվարձան՝ այն առանձնացված է Խրիմբերխենից առանձնանում է RO օղակաձև ճանապարհով։ Հարավում սահմանակից է Լակենի, իսկ արևելքում՝ Վիլվոորդե համայնքներին։

Ինչպես Ֆլանդրիայում ամենուր, այստեղ նույնպես պաշտոնական լեզուն հոլանդերենն է։ Ստրոմբեեկում է բնակվում ֆրանսախոսների զգալի փոքրամասնություն։

## Ծանոթագրություններ
Իսրայելի բանկ

**Իսրայելի բանկ** (), Իսրայելի կենտրոնական բանկը։ Հիմնական գրասենյակները տեղակայված են Երուսաղեմի Կիրյաթ-Յավլեր շրջանի Իսրայելի բանկ փողոցում։

Բանկի գործունեությունը հիմնված է «Իսրայելի բանկի մասին օրենքի» վրա, որի վերջին խմբագրումն ընդունվել է Քնեսեթի կողմից 2010 թվականին։ Օրենքը սահմանում է, որ բանկի հիմնական խնդիրը կայուն գների պահպանումն է, ինչպես նաև այն հանդիսանում է ազգային արժույթի՝ շեկելի միակ օրինական թողարկողը։ Բանկի իրավասության տակ են նաև երկրի բանկային համակարգի կարգավորման և ոսկու տարադրամային ռեզերվների կառավարման գործառույթները։ Այն տնտեսական հարցերի վերաբերյալ խորհրդատվություն է տրամադրում կառավարությանը։

## Պատմություն
1948 թվականին՝ Իսրայելի Հանրապետության անկախության հռչակումից հետո, ժամանակավոր կառավարությունը Համաշխարհային սիոնիստական կազմակերպությանը պատկանող Անգլո-Պաղեստինյան բանկին հանձնեց ազգային նոր արժույթի թողարկումը։ 1951 թվականին Անգլո-Պաղեստինյան բանկի գրասենյակը Լոնդոնից տեղափոխվեց Թել Ավիվ և վերակազմավորվեց Լեումի բանկի, որին փոխանցվեցին նաև էմիսիայի գործառույթները։

Նույն թվականին ֆինանսների նախարար Էլիեզեր Կապլանի ղեկավարությամբ կազմավորվեց «Կենտրոնական բանկի հիմնադրման հանձնաժողովը»։ Նրա մահից հետո հանձնաժողովի աշխատանքները ղեկավարեց Լևի Էշկոլը։ Հանձնաժողովի աշխատանքները տևեցին շուրջ երեք տարի, և 1954 թվականի օգոստոսին Քնեսեթն ընդունեց Իսրայելի բանկի մասին առաջին օրենքը։

Պաշտոնապես բանկն իր աշխատանքը սկսել է 1954 թվականի դեկտեմբերի 1-ին՝ առաջին կառավարիչ Դավիդ Գորովիցի ղեկավարությամբ։ Լեումի բանկից Իսրայելի բանկին փոխանցվեց գումարի թողարկման ստորաբաժանումը, ինչպես նաև երկրի Ֆինանսների նախարարությունից՝ բանկերի գործունեության վերահսկողության բաժինը։

Իսրայելի բանկի խորհրդանիշը ներկայիս 10 ագորա մետաղադրամի դարձերեսին պատկերված նկարն է։

## Կառուցվածք
Բանկի ղեկավարությունը բաղկացած է հետևյալ անդամներից՝ կառավարիչ, տեղակալ և գործադիր տնօրեն։ Դրանում ընդգրկված են նաև արժութային կոմիտետի և վերահսկող խորհրդի նախագահները։ Այս մարմնի ղեկավար կազմն ունի վերստուգիչ և իրավաբանական բաժիններ, ինչպես նաև մամլո ծառայություն։

Ներկայումս բանկի կառավարիչը Ամիր Յարոնն է։

## Կառույց
Բանկը գտնվում է Երուսաղեմի կենտրոնում՝ կառավարական թաղամասից ոչ հեռու։ Կառուցված է արտ-դեկո ոճով և լրացնում է նոր քաղաքի կերպարը։ Կառույցը տարբերակվում է հստակ արտահայտված երկրաչափական ձևով։ Յուրաքանչյուր հարկի բաժինները կղմինդրի թիթեղների նման ծածկում են միմյանց։ Կապույտի և ավազագույնի համադրությունը կառույցին հաղորդում է խիստ և ժամանակակակից տեսք։

## Տես նաև
* Իսրայելի տնտեսություն
* Քնեսեթ

## Ծանոթագրություններ

## Գրականություն
* 

## Արտաքին հղումներ
* Իսրայելի բանկի պաշտոնական կայք   
* Իսրայելի բանկի մասին օրենք, 2010 

Կատեգորիա:Բանկեր այբբենական կարգով
Կատեգորիա:Իսրայելի տնտեսություն
Կատեգորիա:Կենտրոնական բանկեր
Կատեգորիա:Ռուդիկ Ղարիբյանի հիշատակին նվիրված հոդվածներ
Անահիտ Չարենց

**Անահիտ Եղիշեի Չարենց** (), հայ գրականագետ, բանասիրական գիտությունների դոկտոր, Եղիշե Չարենցի կրտսեր դուստրը։

## Կենսագրություն
Անահիտ Չարենցը ծնվել է 1935 թվականի հունիսի 7-ին Երևանում՝ Եղիշե և Իզաբելլա Չարենցների ընտանիքում։ Ստալինյան բռնաճնշումների տարիներին՝ 1937 թվականին կորցրել է հորը, մի քանի ամիս անց մորը աքսորել են Ղազախստան։ Աքսորից ազատվելուց հետո մնացել է Ղազախստանում, որտեղ էլ ամուսնացել է։ Անահիտը մեծացել է մորական տատի մոտ։

Ստալինի մահից հետո զբաղվել է Չարենցի ձեռագրերի ուսումնասիրմամբ և վերծանմամբ, որոնք  խոնավությունից դարձել են դժվարընթեռնելի։ 1978 թվականին հրատարակել է «Չարենցի ձեռագրերի աշխարհում» աշխատությունը, 1983 թվականին՝ «Անտիպ և չհավաքված երկեր» գիրքը։

Եղիշե Չարենցի տուն-թանգարանի հիմնադրման գործում մեծ ներդրում են ունեցել Արփենիկ և Անահիտ Չարենցները։

2022 թվականի մարտի 13-ին ՀՀ վարչապետ Նիկոլ Փաշինյանը հայկական մշակութային ժառանգության պահպանման գործում ներդրած ավանդի և երկարամյա անխոնջ գործունեության համար Անահիտ Չարենցին պարգևատրել է Երախտագիության մեդալով։

Անահիտ Չարենցը բնակվում էր Նիդերլանդներում, ավագ դուստրը՝ Հասմիկ Չարենցը (Բազյան), ծնվել է 1956 թվականին, մի շարք բանաստեղծությունների, երգերի տեքստերի, հոդվածների և մյուզիքլների հեղինակ է, մահացել է 2020 թվականին Նիդերլանդներում, կրտսեր դուստրը՝ Գոհար Չարենցը (Բազյան), ծնվել 1958 թվականին Երևանում, Եղիշե Չարենցի տուն-թանգարանի գիտաշխատող է։

## Ծանոթագրություններ

## Արտաքին հղումներ
*Ժառանգներ
*Անահիտ Չարենց, «Չարենցի ձեռագրերի աշխարհում»
 
Կատեգորիա:Հայ գրադարանագետներ
Կատեգորիա:Հայ գրողներ
Կատեգորիա:Հայ գրականագետներ
Երկվորյակներ (կենդանակերպ)

40px|left|Знак Близнецов
220px|thumb|Երկվորյակներ
**Երկվորյակներ** (), կենդանակերպի երրորդ նշան։ Այն հաջորդում է Ցուլին, որը համապատասխանում է խավարածրի հատվածին 60°-ից մինչև 90°՝ հաշվելով գարնանային գիշերահավասարի կետից։ Փոփոխական եռյակ նշանն է Օդը։

Արևմտյան աստղագուշակության մեջ ենթադրվում է, որ Արեգակը գտնվում է Երկվորյակների նշանում մոտավորապես մայիսի 21-ից մինչև հունիսի 21-ը։ Երկվորյակի նշանը չպետք է շփոթել Երկվորյակների համաստեղության հետ, որում Արեգակը գտնվում է հունիսի 20-ից հուլիսի 20-ը։ Նշանի վրա իշխող մոլորակը Մերկուրին է։

## Սիմվոլ
Երկվորյակների խորհրդանիշը ♊ (կարող է չցուցադրվել որոշ բրաուզերներում) Unicode տասնորդական թվի 9802 կամ տասնվեցական թվի 264A  տակ և կարող է մուտքագրվել HTML կոդ որպես & # 9802; կամ & # x264A։
Պատկեր:RR5110-0051R.gif|Ռուսական մետաղադրամ «Երկվորյակ», 2003 թ.
Պատկեր:RR5110-0060R.gif|Ռուսական մետաղադրամ «Երկվորյակ», 2005 թ.
Պատկեր:AM 100 dram Ag 2008 ZZ Gemini b.PNG|Հայկական արծաթե մետաղադրամ «Երկվորյակներ»
Պատկեր:AM 10000 dram Au 2009 ZZ Gemini b.PNG|Հայկական ոսկե մետաղադրամ «Երկվորյակներ»


## Տես նաև
* Երկվորյակներ (համաստեղություն)
* Աստղագիտական սիմվոլներ

## Ծանոթագրություններ

## Գրականություն
* 
* 
* 

Կատեգորիա:Աստղագիտություն
Կատեգորիա:Աստղագուշակություն
Կատեգորիա:Կենդանակերպեր
Կատեգորիա:Օրացույց
Դեսիկացիա

**Դեսիկացիա** (լատ․ desicco- ցամաքեցնում եմ), ցամաքեցում, բույսերի նախաբերքահավաքային ցամաքեցումը՝ դրանց հասունացումն արագացնելու (5-7 օր) և մեքենայական բերքահավաքի աշխատանքները հեշտանալու համար։ Դեսիկացիայի համար օգտագործում են քիմիական նյութեր՝ դեսիկանտներ (ցամաքեցնողներ), որոնք քայքայում են պրոտոպլազմայի կոլոիդները, որը կտրուկ նվազեցնում է բջջի ջուրը պահելու ունակությունը և ավելացնում գոլորշացումը։ Դեսիկացիա կիրառում են բամբակենու, կանեփի, արևածաղկի, բրնձի, ցորենի, կարտոֆիլի, շաքարի ճակնդեղի և այլ բույսերի ցանքատարածություններում բերքահավաքից 10 օր առաջ։ Դեսիկացիան չի վնասում սերմերը և պալարները, ստեղծում է բարենպաստ պայմաններ բերքահավաք մեքենաների աշխատանքների համար։ Դեսիկանտները պեստիցիդներ են՝ մագնեզի ու միքլորատ, կալցի ու միքլորատ- քլորիդ ռեգլոն և այլն։ Առավել արդյունավետ է խոնավ եղանակի ժամանակ։ Օգտագոծման եղանակն ինքնաթիռից ընդարձակ տարածությունների սրսկումն է։
Խմբագիրը (Նար-Դոս)

**«Խմբագիրը»**, հայ գրող Նար-Դոսի պատմվածքը, որը գրվել է 1913 թվականին։ Մի աղքատ խմբագրի նեղ կացության ու նրա՝ իրեն ստորացնելու փորձի դեմ ըմբոստացման մասին է։ Այստեղ գրողի ցավն ու մտահոգությունը մեծ է հայ մտավորականների ճակատագրի համար։ Պատկերված է հայ մտավորականության զրկանքներով ու դժվարություններով լի կյանքը։

## Սյուժե
Մի մարդ՝ Հայրումյանը, առավոտյան խմբագրատուն գնալուց առաջ իր վերջին գումարը տալիս է կնոջը՝ ծախսելու։ Հույս ունենալով, որ մի քանի ռուբլի կստանա խմբագրատանը։ Առավոտյան խմբագրատուն է մտնում այն տիկինը, որը հանդիսանում էր խմբագրատան տանտիրուհին։ Նրա հետ էր նաև մի դատական պաշտոնյա։ Նրանք ցանկություն են հայտնում տեսնել խմբագրին, իսկ Հայրումյանը ցույց է տալիս նրա սենյակի դուռը։ Հատակի վրա թանաք էր թափված, ինչը տեսնելով՝ տիկինն անմիջապես զայրանում է թե՛ խմբագրի և թե՛ Հայրումյանի վրա։ Դատական պաշտոնյան մի թուղթ է դնում սեղանին և ասում, որ եթե չվճարեն բնակարանի չորս ամսվա վարձը, ապա խմբագրատան կահույքը աճուրդի կհանեն։ Նրանք մի քանի օր ժամանակ են խնդրում, բայց ապարդյուն։ Ոչ մի րոպե ժամանակ չեն տալիս, քանի որ երկար ժամանակ է, ինչ ձգձգում են։ Տանտիրուհին շարունակ վիրավորում է խմբագրին, բայց վերջինս, չդիմանալով, զայրանում և բղավում է, ասելով, որ չի նայի, որ դիմացը կին է կանգնած, դուրս կհանի սենյակից։ Կինը զայրացած հրամայում է պաշտոնյային, որպեսզի իր գնահատումներով ցուցակագրվեն այդտեղի իրերը։ Մի զամբյուղ կար, տաս կոպեկ գնահատեց, ինչը զայրույթի առիթ տվեց խմբագրին։ Բայց կինն անգամ նրա ուղղությամբ չէր էլ նայում։ Պահանջ ներկայացրնելուց հետո կինը խմբագրին ասում է, որ պետք է երեք օրվա ընթացքում ազատել այդ տարածքը։ Կինն ու պաշտոնյան հեռանում են։ Հայրումյանը նստում է և փորձում շարունակել աշխատանքը։ Բայց իրեն տանջում էր խմբագրի պահվածքը, ինչն իր համար տարօրինակ էր։ Շատ վատ դրության մեջ, մեխանիկորեն շարժում էր գրիչը, իսկ խմբագիրը հակառակը՝ հանգիստ կանգնած էր, սովորականի նման։ Հայրումյանն իր վերջին նյութերը տպարան ուղարկելուց հետո վերադառնում է տուն։ «Այս տեսսակ էլ մա՜րդ»․․․ -մտածում էր նա ապշած։

## Կերպարներ
* Հայրումյան-խմբագրատան աշխատող
* Հայրումյանի կինը
* Տանտիրուհին-խմբագրատան տերը
* Դատական պաշտոնյա
* Խմբագիրը

## Ծանոթագրություններ

Կատեգորիա:1913 ստեղծագործություններ
Կատեգորիա:Նար-Դոսի ստեղծագործություններ
Ժամանակի չափաքանակ

**Ժամանակի չափաքանակ**, միավոր արտադրանքի (աշխատանքի) արտադրության վրա ծախսված աշխատաժամանակի գիտականորեն հիմնավորված, կանոնակարգված մեծություն։ Արտադրանքի չափաքանակի հակադարձ մեծությունն է, որոշվում է ճարտարագիտական հաշվարկների ու ժամանակագրական չափումների միջոցով։ ժամանակի չափաքանակում ներառում են աշխատաժամանակի նորմավորվող տարրերը (հիմնական, օժանդակ, կազմակերպության և տեխնիկական սպասարկման, հանգստի ու բնական կարիքների, տեխնոլոգիական և կազմակերպման պատճառներով չվերացվող ընդմիջումների ժամանակները)։ Ժամանակի չափաքանակը արտադրանքի նորմավորման և աշխատատարության որոշման հիմքն է։ Գիտականորեն հիմնավորված Ժամանակի չափաքանակի ներդրումը, նրա ժամանակին վերանայումը՝ գիտության և տեխնիկայի առաջընթացի և առաջավոր փորձի հաշվառման հիմքի վրա, զգալիորեն նպաստում է աշխատանքի արտադրողականության և արտադրության արդյունավետության բարձրացմանը։

## Տես նաև
Աշխատանքի նորմավորում։

Կատեգորիա:Գյուղատնտեսություն
Կատեգորիա:Ժամանակը գիտությունում
Քրիստինա Հովակիմյան

**Քրիստինա Գեորգիի Հովակիմյան** (Մայիսի 2, 1976, Երևան, Հայկական ԽՍՀ, ԽՍՀՄ) թատրոնի և կինոյի հայ դերասանուհի։

## Կրթություն
1983-1990 թվականներին սովորել է Սայաթ-Նովայի անվան Երևանի երաժշտական դպրոցի դաշնամուրային բաժնում։

1993-1999 թվականներին սովորել է Երևանի «Հրաչյա Աճառյան» համալսարանի միջազգային ժուռնալիստիկայի և թարգմանչության ֆակուլտետում, ժուռնալիստ-միջազգայնագետ որակավորմամբ` երկու լեզուների իմացությամբ ֆրանսերեն և իսպաներեն։

1995-1999 թվականներին սովորել է Երևանի թատրոնի և կինոյի պետական ինստիտուտի՝ մունջ դրամայի թատրոնի դերասանական բաժնում։

## Աշխատանք
1997 թվականին աշխատել է FM 103․5 «Արձագանք» ռադիոկայանում` հեղինակելով «Կինոն, թատրոնը և ես» հաղորդումը։

2000 թվականից առ այսօր աշխատում է Հենրիկ Մալյանի անվան կինոդերասանի թատրոնում որպես դերասանուհի։

2000-2001 թվականներին աշխատել է դերասանուհի Ֆրանսիայի «Lanicolacheur» ընկերության «Prunus Armenica» (7 miniatures pour Paradjanov) թատերական նախագծում։ Նախագիծը իր մեջ ներառում էր երեք լեզու` ֆրանսերեն, ռուսերեն և հայերեն։ Վերոնշյալ նախագծի շրջանակներում հյուրախաղերով հանդես է եկել Մարսելում, Տուրում, Թուլուզում, Փարիզում, Վալանսում և Դրագինյանում։

2002 թվականից առ այսօր աշխատում է Հայաստանի հանրային հեռուստաընկերության կրկնօրինակման բաժնում որպես կրկօրինակման դերասանուհի։

## Թատերական ներկայացումներ
2001 թվականից խաղում է հետևյալ ներկայացումներում

* «Խաղում ենք 1700»
* «Հեռախոսը զանգում է»
* «Կրակի մեջ»
* «Լոռեցի Սաքոն»

Հենրիկ Մալյանի անվան կինոդերասանի թատրոնի ներկայացումներ

* «Դեկամերոն», Ջիովանի Բոկաչչո
* «Հեքիաթներ», Հովհաննես Թումանյան
* «Ցեղի Ֆիզիոլոգիա», Աղասի Այվազյան, Եպրաքսիայի դերում
* «Ամուսնություն», Նիկոլայ Գոգոլ, Դունյաշայի դերում
* «Ռոսինանտ», Խաչիկ Չալիկյան
* «Սիրելի Պամելա», Ջոն Պատրիկ, Պամելայի դերում
* «Պատմություններ գնացքում», Վիլյամ Սարոյան
* «Շրջված երազ», Դոնալդ Բիսեթ
* «Կարոտ», Հրաչյա Քոչար, թարգմանչուհու դերում
* «Անունը», Ալեքսանդր դը լա Պատելիե, Մաթիո Դելապորտ, Էլիզաբեթի (Բաբու) դերում
* «Բլրեցի Եփփեն», Լյուդվիգ Հոլբերգ, Նիլլեյի դերում

## Ֆիլմագրություն
* Հայկ Օրդյան, «Զուլալի» (2021)
* Արթուր Հակոբյան,«Կիսահույս» (2021)
* Վահան Գրիգորյան,«Ցեխը» (2021)
* Արսեն Ազատյան «Նրա մասին կամ թե ինչպես նա չվախեցավ արջից» (2019)
* Էդգար Բաղդասարյան« Էրկեն կիշեր» (2018)
* Մհեր Մկրտչյան «Լյուդվիգ անունով ոզնին» (2017)
* Արշակ Զաքարյան «Շունչը» (2015)
* Նարինե Մալյան «Որդու ծննդյանը սպասող հյուսնը» 2011
* Բրեյդեն Քինգ «Այստեղ» (2011)
* Ռոբեր Գեդիկյան «Ճանապարհորդություն դեպի Հայաստան» (2006)
* Հրաչյա Զաքարյան «Իսկուհու հարսը» (2002)

## Հաղորդումներ
* Իմ Ռադիո FM 103.8 - Թատրոն Կարանտին Քրիստինա Հովակիմյան
* Նուռ հեռուստաընկերություն - Հեքիաթային ընդմիջում Քրիստինա Հովակիմյան (Վերամիավորում, չինական հեքիաթ)

## Հարցազրույցներ
* aravot.am - եթե կինը ցանկանա, որ իրեն նկատեն, ապա իրեն կնկատեն տասնյակ այլ կանանց մեջ․ Քրիստինա Հովակիմյան

## Պարգևներ
* «Երկրորդ պլանի լավագույն դերասանուհի», «Արտավազդ» մրցանակ (2009)

## Ծանոթագրություններ

Կատեգորիա:Ռոբեր Կետիկյանի ֆիլմեր
Էդիթ Էյնջ

**Էդիթ Էյնջ**(), ամերիկացի սուֆրաժիստ,«Լուռ պահապաններ» ընտրական իրավունքի պաշտպանության կազմակերպության անդամ։ Էյնջը միացավ Ալիս Փոլի գլխավորած Ազգային Կանանց կուսակցությանը NWP-ին՝ նպատակ ունենալով վավերացնել 19-րդ ուղղումը (վավերացվել է 1920 թվականին)։ Էյնջը ձերբակալվել է մոտավորապես հինգ անգամ 1917 թվականի սեպտեմբերից մինչև 1919 թվականի հունվարը *NWP*-ի բողոքի ցույցերի ժամանակ «ապօրինի հավաքների» համար։ Ապա շարունակեց ծառայել որպես *NWP*-ի գանձապահ

## Կյանք և գործունեություն
Էյնջը ծնվել է Անգլիայում և 1884 թվականին մանուկ հասակում ընտանիքի հետ արտագաղթել է ԱՄՆ։ Նրա ծնողները՝ Ուիլյամը և Սյուզան Էյնջն ունեցել են տասը երեխա։

1915 թվականին Էդիթը մասնակցել է Նյու Յորքում ընտրական իրավունք ձեռք բերելու շարժմանը։ Նա գլխավորեց մասնակցությունը «Ազատության ջահը» միջոցառմանը, որտեղ ընտրական իրավունք ունեցողները Նյու Յորքից, Նյու Ջերսիից և Փենսիլվանիայից՝ կազմակերպում էին միջոցառումներ՝ ավելի մեծ մասնակցություն և իրազեկում անելու նպատակով, ինչպես նաև ֆինանսավորում հավաքելու ընտրական իրավունքի շարժման և հանրահավաքների համար։

Նյու Յորքի ընտրական իրավունքի վերաբերյալ իր աշխատանքից հետո Էյնջը տեղափոխվեց Նյու Յորք՝ հանդես գալու կանանց ընտրության ազգային իրավունքի պաշտպանության համար։ 1917 թվականի նոյեմբերի 10-ին ընտրական իրավունք ունեցողներ Էդիթ Էյնջը և Էլեոնոր Քալնանը ձերբակալվեցին Վաշինգտոնում Սպիտակ տան դիմաց բողոքի ցույց անցկացնելուց հետո։

Բողոքի ցույցը խաղաղ է եղել, և 68 ընտրական իրավունքի ներկայացուցիչներ ցույց են անցկացրել՝ հանուն 19-րդ ուղղումի ընդունման։ Էյնջը և Քալնանը կրում էին ցուցանակ, որի վրա գրված էր. ։

Էյնջը և այլ ընտրական իրավունքի պաշտպաններ դատապարտվել են 60 օրվա ազատազրկման Լորտոնի Վիրջինիա նահանգի *Occoquan Workhouse*-ում «անօրինական հավաքների» համար։ Էդիթը մենախցում է բանտարկվել, ձերբակալվածներից շատերը խոշտանգումների են ենթարկվել։ Իսկ այդ իրադարձությունը կոչվել է «Ահաբեկչության գիշեր»։

Էյնջը կրկին ձերբակալվել է 1918 թվականի օգոստոսի 15-ին Լաֆայետ հրապարակում ցույցի համար։

*Watch Fire Demonstrations*-ի ժամանակ, Լաֆայեթ հրապարակում, *NWP*-ի անդամները այրել են նախագահ Վուդրո Վիլսոնի ելույթների պատճենները սափորների մեջ։ Էյնջն առաջինն էր, ով վառեց իր սափորը։ Կանայք, այդ թվում՝ Էյնջը, կրկին ձերբակալվել են։

## Արտաքին հղումներ
*Ահաբեկչության գիշեր իրադարձության մասին ''washingtonpost'' կայքում
*Էդիթ Էյնջ
*Էդիթ Էյնջի մասին ''womenmakehistory'' կայքում

## Ծանոթագրություններ

Կատեգորիա:Սուֆրաժիստներ
Ալեքսանդր Շիրվինդտ

**Ալեքսանդր Անատոլիի Շիրվինդտ** (, ), խորհրդային և ռուս թատրոնի և կինոյի դերասան, սցենարիստ և ձայնային դերասան, ՌՍՖՍՀ ժողովրդական արտիստ (1989)։  2000 թվականին դարձել է Մոսկվայի սատիրայի թատրոնի թատերական ռեժիսոր։

## Կենսագրություն
Ալեքսանդր Շիրվինդտը ծնվել է Մոսկվայում՝ ջութակահար և երաժշտության ուսուցիչ, Մեծ թատրոնի նվագախմբի երաժիշտ Անատոլի Գուստավովիչ Շիրվինդտի (1896-1962) և Ռաիսա Սամոյլովնա Շիրվինդտի (1898-1985) հրեական ընտանիքում։ Մայրը դերասանուհի էր, Մոսկվայի գեղարվեստական թատրոնի երկրորդ ստուդիայի շրջանավարտ։ Պապը՝ Գուստավ (Գեդալիա) Մոիսեևիչ Շիրվինդտը (1881թվականի Վիլնյուսի 1-ին գիմնազիայի շրջանավարտ), բժիշկ էր։ Նրա քույրերն ու եղբայրներն են իրավաբան Եվսեյ Շիրվինդտը և բժիշկ Բորիս Շիրվինդտը, իսկ նրա զարմիկը՝ փիլիսոփա Մաքսիմ Շիրվինդտը։

1956 թվականին Շիրվինդտն ընդունվել է երկու բարձրագույն ուսումնական հաստատություն՝ Բորիս Շչուկինի անվան թատերական ինստիտուտը և Մոսկվայի պետական համալսարանի իրավագիտության ֆակուլտետը։ 1956 թվականին ավարտել է Բորիս Շչուկինի անվան թատերական ինստիտուտը և նույն տարում նա կատարել է իր դեբյուտը կինոյում՝ «Նա ձեզ սիրում է» ֆիլմում։

Շիրվինդտը սպորտի սիրահար էր և սիրում էր ֆուտբոլ (նա աջակցում էր Մոսկվայի «Տորպեդոյին», բասկետբոլ, բիաթլոն և սնուկեր։

1946 թվականից՝ յոթանասուներկու տարի, նա եղել է Միխայիլ Դերժավինի ընկերը և 1957-2017 թվականներին մշտական ​​գործընկերը էստրադային կատարումներում։ 1980-ականների կեսերին նրանք համատեղ վարել են «Առավոտյան փոստ» հեռուստահաղորդումը, իսկ 2013 թվականին՝ «Ես ուզում եմ իմանալ» հաղորդումը։

Շիրվինդտը հնարել է մի ճաշատեսակ, որը շատ տարածված է Մոսկվայի Դերասանի տան ռեստորանում։ Այս ձվածեղը, բացի կաթից և ձվից, ներառում է գազավորված հանքային ջուր, որը տալիս է փափկություն։

## Մենագրություններ
* 
* 
* 
* *А. Ширвиндт*. «Склероз, рассеянный по жизни». — М.: КоЛибри, 2014. — 312 с. — ISBN 978-5-389-08033-1
* 
* 
* 

## Ծանոթագրություններ

 
Կատեգորիա:20-րդ դարի թատերական մանկավարժներ
Կատեգորիա:20-րդ դարի թատերական ռեժիսորներ
Կատեգորիա:«Նիկա» մրցանակի դափնեկիրներ
Կատեգորիա:Խորհրդային դերասաններ
Կատեգորիա:Խորհրդային թատերական մանկավարժներ
Կատեգորիա:Խորհրդային սցենարիստներ
Կատեգորիա:Ռուս թատերական ռեժիսորներ
Կատեգորիա:Ռուս հաղորդավարներ
Կատեգորիա:Ռուս հումորիստներ
Կատեգորիա:Ռուս սցենարիստներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի հեռուստատեսության դերասաններ
Կատեգորիա:Ռուս հնչյունավորողներ
Կատեգորիա:Ռուս բլոգերներ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ
Կատեգորիա:Ռուսաստանի «Հայրենիքին մատուցած ծառայությունների համար» 2-րդ աստիճանի շքանշանի ասպետներ
Կատեգորիա:Սրտամկանի ինֆարկտից մահացածներ
Ջեյմի Ռեյ Նյուման

**Ջեյմի Ռեյ Նյուման** (. ), ամերիկացի դերասանուհի, երգչուհի և կինոպրոդյուսեր. Օսկար մրցանակի դափնեկիր (2019) «Լավագույն կարճամետրաժ ֆիլմ» անվանակարգում՝ «Մաշկ» դրամայի համար։

## Կարիերա
Ջեյմի Ռեյ Նյումանն իր կարիերան սկսել է տասնմեկ տարեկանում։ Դերասանական իր համբավի հիմքը դրել է Գլխավոր հիվանդանոց / «General Hospital» սերիալում, որտեղ նկարահանվել է 2001-ից 2003 թվականներին, որից հետո անցել է փրայմ թայմ դերակատարումների :

2009–2010 թվականներին նկարահանվել է ABC հեռուստաալիքի Eastwick հեռուստասերիալում՝ Լինդսի Փրայսի և Ռեբեկա Ռոմինի խաղընկերությամբ։ Մինչ այդ նկարահանվել էր « Վերոնիկա Մարս » սերիալի վերջին եթերաշրջանում, այնուհետև փոքր դերակատարումներով հանդես էր եկել « Էվրիկա » (2009–2010) և « Մահվան գեղեցկուհի » (2010–2013) սերիալներում։ Տարբեր տարիների Նյումանը՝ որպես հյուր դերասանուհի, նկարահանվել է նաև այնպիսի սերիալների դրվագներում, ինչպիսիք են Ջորդանի հետաքննությունը / «The Jordan Investigation», «C.S.I.: Հանցանքի վայրը» / « CSI: Crime Scene Investigation », «Governatural », Աստղադարպաս. Ատլանտիս / « Stargate: Atlantis », Ոսկրեր / « Bones », « Medium », Մտածել հանցագործի պես /  « Criminal Minds »: », « Հերոսներ », «Մարմնամասեր», « Ամրոց », « Գրիմ » և շատ ուրիշներ։

2012 թվականին Նյումանը Ռադա Միտչելի հետ նկարահանվել է ABC հեռուստաալիքի «Կարմիր այրին» հեռուստասերիալում, որը մեկ եթերաշրջանից հետո չեղարկվել է։ 2013 թվականին նա կանոնավոր դեր է ստացել ABC-ի մեկ այլ սերիալում՝ A Beautiful Mind-ում,, որը նույնպես չեղարկվել է մեկ եթերաշրջան հետո։ 2015 թվականի աշնանը նա դեր ստանձնեց ABC-ի մեկ այլ ձախողված սերիալում՝ Wicked City-ում, մարմնավորելով դետեկտիվի կնոջ կերպարը։

2018 թվականին Նյումանն ամուսնու հետ թողարկեց « Մաշկ » ֆիլմը, որը նրանց բերեց « Օսկար» (2019) « Լավագույն կարճամետրաժ ֆիլմ » անվանակարգում։

## Անձնական կյանք
2012 թվականի ապրիլի 2-ից Նյումենն ամուսնացած է իսրայելցի ռեժիսոր Գայ Նատիվի հետ։ Զույգն ունի երկու դուստր, որոնք ծնվել են փոխնակ մոր միջոցով՝ Ալմա Նես Նյուման-Նատիվը (ծնված 2018 թվականի սեպտեմբերի 18-ին) և Միլա Նիկո Նյուման-Նատիվը (ծնված 2019 թվականի հոկտեմբերի 3-ին)։ 2013 թվականի օգոստոսին Նյումենի առաջին դուստրը մահացած է ծնվել այն բանից հետո, երբ հղիության իններորդ ամսում երեխայի սիրտը դադարել է բաբախել։ Չորս տարվա բուժումից և չորս վիժումից հետո Նյումանը դիմել է փոխնակ մոր ծառայություններին։ Կրտսեր դուստրը՝ Միլան, ծնվել է նորմայից 15 շաբաթ շուտ։

## Ֆիլմագրություն
### Հեռուստատեսություն

### Կինո

## Ծանոթագրություններ

## Արտաքին հղումներ
* 
* Offizielle Homepage  (անգլերեն)
* http://jaimeraynewman.net/jaime/  | wayback=20150817153915 |text=Biografie (անգլերեն)
* Interview mit Jaime Ray Newman, talkingmakeup.com, 17. August 2009 (անգլերեն)

Կատեգորիա:1978 ծնունդներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ապրիլի 2 ծնունդներ
Կատեգորիա:Ապրող անձինք
Կատեգորիա:Բոստոնի համալսարանի շրջանավարտներ
Կատեգորիա:Օսկարակիրներ
Կատեգորիա:Թատրոնի ամերիկացի դերասանուհիներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի դերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կին ռեժիսորներ
Կատեգորիա:Ամերիկացի երգչուհիներ
Աղա Մարտինի պարիկը

**«Աղա Մարտինի պարիկը»,** Նար-Դոսի պատմվածքը նախկին մշակ, ներկայումս՝ հարուստ կապալառուի և նրա ընտանիքում տիրող կենցաղավարության մասին։ Այն գրվել է 1890 թվականին։

## Սյուժե
Աղա Մարտինը (Մարտիրոսը) մի գդակ ուներ, որը երբեք գլխից չէր հանում, քանի որ հարևանները ծաղրում էին՝ անվանելով «ճաղատ Մարտիրոս»։ Հետագայում, երբ դարձավ աղա, այլևս չէր ամաչում, կեղծամ էր կրում։ Կինը՝ Անանին, նույնպես ճաղատ էր, ինչի մասին ամուսինը միայն ամուսնանալուց հետո էր իմացել։ Պատճառն այն էր, որ հարսանիքի օրը նա վրացական փակ հագուստով էր, բայց նրանք հաշտ և սիրալիր էին միմյանց նկատմամբ։ Երկու երեխա ունեին՝ Լիզոչկան և Վանիչկան։ Նրանք սովորել էին ապրել ծնողների հույսով․ տղան անգամ պարտադրում էր, որ իրեն գումար տար հայրը։ Վատ վարքի պատճառով տղային հեռացրին գիմնազիայից, ինչը շատ մտահոգեց Մարտիրոսին։ Նա բարկացած վերցրեց ամբողջ գումարը տղայի ձեռքից և այլևս չտվեց, իսկ Վանիչկան սպառնաց հորը և հեռացավ տնից։ Անցավ մի քանի օր, տղան չկար։ Անհանգստությունից բոլորին իրար էին խառնել, բայց ապարդյուն։ Կինը արդեն սգում էր որդու կորուստը՝ մեղադրելով ամուսնուն։ Այդ նույն օրը որդին եկավ․ բոլորից խռով էր, ոչինչ չէր խոսում, սենյակից դուրս չէր գալիս, բայց ամեն բան անցավ և առաջվա նման, հայրը սկսեց ամեն օր գումար տալ, և Վանիչկան անցավ իր բնականոն կյանքին։ Մի որոշ ժամանակ անց Մարտիրոսի գործերը վատացան։ Աղջիկն էլ իր համար փեսացու էր գտել։ Առանց հոր իմացության, բայց մոր համաձայնությամբ փեսացուի հետ պայմանավորվել էր, որ տասը հազար օժիտ կտանի իր հետ։ Աղա Մարտինը, չգիտեր անգամ ինչպես է տակից դուրս գալու։ Այդ երեկո Վանիչկան մտավ հոր առանձնասենյակ՝ գումար ուզելու, բայց հայրը այնպես բարկացավ, որ երիտասարդը ինքնակամ հեռացավ սենյակից և գնաց մորից գումար ուզելու։ Մորից էլ բացասական պատասխան ստացավ։ Վերջին հույսը քույրն էր, բայց քույրն էլ  գումար չուներ։ Մի առավոտ Մարտիրոսի փեսացուն եկավ, որպեսզի հրաժեշտ տա բոլորին, որովհետև հայրը ծանր հիվանդ էր, պետք է գնար մոտը։ Աղա Մարտինը դեռ չէր արթնացել։ Երբ կինը գնաց կանչելու, ականատես եղավ ամուսնու խառնված վիճակին․ կեղծամն էր կորցրել, չէր կարողանում գտնել։ Կինն առաջարկեց գլխին աղլուխ կապել և հիվանդ ձևանալ։ Մարտինը համաձայնվեց, բայց նույն րոպեին կայծակնային արագությամբ վազեց որդու սենյակ։ Վանիչկան սափրվում էր։ Հայրը բարձր ձայնով բղավեց որդու վրա, ասելով, որ կեղծամը վերադարձնի, հակառակ դեպքում ածելիով կկտրի պարանոցը։ Տղան հրաժարվեց, ասելով, որ ինքը չի էլ տեսել այն։ Մայրը պնդեց, որ աչքերից տեսնում է, որ կեղծամը հենց նա էլ վերցրել է։ Տղան պնդեց, որ իրեն էլ գումար է հարկավոր, ինչու հայրը չի տալիս։ Տասը թումանի դիմաց համաձայնվեց կեղծամը վերադարձնել հորը։ Մարտինը բարկացած գնաց և բերեց գումարը, քանի որ փեսացուն իրեն էր սպասում՝ ժամանակ չուներ։ Վանիչկան բացելով ծխնելույզի անցքի դռնակը, հանեց կեղծամըը և մեկնեց հորը։

## Կերպարներ
* Աղա Մարտին (Մարտիրոսը)
* Անանի
* Վանիչկա
* Լիզոչկա
* փեսացու

## Ծանոթագրություններ

Կատեգորիա:1890 պատմվածքներ
Կատեգորիա:Նար-Դոսի ստեղծագործություններ
Մատ (միավոր)

**Մատ** (երբեմն մատի լայնություն կամ մատի լայնք) չափման միավորներից մեկն է, որը մոտավորապես հավասար է  չափահաս մարդու մատի լայնությանը, ներառյալ՝

Թվանշան կամ մատի լայնություն — 3⁄4 դյույմ կամ 1⁄16 ոտնաչափ։

Բժշկության մեջ և հարակից առարկաներում (անատոմիա, ճառագայթաբանություն և այլն) մատների լայնությունը (բառացիորեն մատի լայնությունը) չափման ոչ պաշտոնական, բայց լայնորեն օգտագործվող միավոր է։

Թորած ոգելից խմիչքների չափման մեջ վիսկիի մատը վերաբերում է վիսկիի քանակին, որը կլցնի բաժակը մինչև ներքևում գտնվող բաժակի շուրջ փաթաթված մեկ մատի մակարդակը։

Մեկ այլ սահմանում (Նոա Վեբսթերից). «մոտ մեկ թիզ»։

Մատը  երկարության միավորի ավելի երկար  անունն է, որն օգտագործվում է կտորի չափման մեջ, մասնավորապես՝ յարդի մեկ ութերորդը կամ 41⁄2 դյույմը։

Անգլերենում այս միավորները հիմնականում դուրս են եկել գործածությունից, բացի թորած ըմպելիքների և խմելու խաղերի մեջ տարածված օգտագործումից։

## Տես նաև
* Թիվ (միավոր), («5» վերևի գծապատկերում)

## Ծանոթագրություններ

Կատեգորիա:Երկարության չափման միավորներ
Գիծ (միավոր)

մինի
**Գիծ** անգլերենի երկարության փոքրագույն միավոր է, որն այլ կերպ նշանակվում է. , , , or  դյույմ. 1824 թվականին այն չի լիազորվել որպես Բրիտանական կայսերական համակարգ։

## [[Չափ]]
Գիծը ճանաչված չէր Անգլիայի խորհրդարանի կանոնադրությամբ, սովորաբար հասկացվում էր գարու եգիպտացորենի միավորի  մաս, օրենքով ճանաչվել է որպես   մի թիզ միավորի։ Գիծն ի վերջո տասնորդականացվեց որպես  մեկ դյույմ, առանց գարու եգիպտացորենի միավորի:

ԱՄՆ-ում կոճակների առևտուրում օգտագործում է նույն կամ համանման տերմինը, գիծը սահմանվում է որպես ԱՄՆ-ի սովորական դյույմի քառասուներորդ մասը (կոճակների գիծը հավասար է 0,635 մմ)։

## Կիրառություն
Նախկինում բուսաբանները օգտագործում էին միավորները (սովորաբար դյույմի ) բույսերի մասերի չափելու համար:Լինեուսի բուսաբանական փիլիսոփայությունը (1751) ներառում է գիծ-ն իր չափումների միավորների ամփոփման մեջ՝ սահմանելով այն որպես «Փարիզյան չափման մեկ տող»; Սթերնսը տալիս է դրա երկարությունը 2,25 մմ։ Նույնիսկ չափագրումից հետո բրիտանացի բուսաբանները շարունակեցին օգտագործել գործիքներ, որոնց աստիճանավորումները նշված էին որպես linea (գծեր); բրիտանական գիծը մոտավորապես. 2,1 մմ և Փարիզի գիծը մոտ. 2,3 մմ։

Միջատաբանները, ինչպես Մեծ Բրիտանիայում, այնպես էլ եվրոպական այլ երկրներում, 1800-ականներին օգտագործում էին գծեր՝ որպես միջատների չափման միավոր, համենայն դեպս համեմատաբար մեծ մանտիդների և ֆազմիդների համար. օրինակ. Վեսթվուդը, Մեծ Բրիտանիայում և դե Հաանը Նիդեռլանդներում։

Զենքագործները և սպառազինության ընկերությունները նույնպես օգտագործում էին 1⁄10 դյույմանոց գիծը («տասնորդական գիծ»), մասամբ պայմանավորված գերմանական և ռուսական զենքի արդյունաբերության կարևորությամբ։ Դրանք այժմ տրված են միլիմետրերով, բայց թվացյալ կամայական 7,62 մմ տրամաչափը սկզբնապես հասկացվում էր որպես 3 գծային տրամաչափ (ինչպես 1891 թվականի Մոսին–Նագանտ հրացանը)։ 12,7 մմ տրամաչափը, որն օգտագործվում էր Մ2 Բրաունինգ գնդացիրով, նույնպես 5 գծային տրամաչափ էր։

## Արտասահմանյան միավորներ
Այլ նմանատիպ փոքր միավորներ, որոնք կոչվում են գծեր.

* Ռուսական գիծ, դյույմի  որը Պետրոս Մեծի ասելով ճշգրտորեն հավասար էր անգլիական մատնաչափին
* Ֆրանսիական գիծ կամ «Փարիզի գիծ»,  ֆրանսիական դյույմ (ֆր.՝ pouce), 2,256 մմ և մոտ 1,06 լ.
* Պորտուգալական գիծ,  պորտուգալական թիզ կամ 12 «կետ» (պոնտոս) կամ 2,29 մմ
* Գերմանական գիծ, սովորաբար  գերմանական դյույմ, երբեմն նաև  German inch
* Վիեննայի գիծ,  Վիեննայի մի թիզ։

## Տես նաև
* Անգլիական միավորներ, որոնք օգտագործվում էին մինչև 1824 թ
* 1824 թվականի բրիտանական կշիռների և չափումների մասին ակտով սահմանված Կայսերական միավորներ
* Անսովոր չափման միավորների ցանկ

## Ծանոթագրություններ
### Մեջբերումներ

### Մատենագրություն
* .
* .
* .
* .
* .

Կատեգորիա:Obsolete units of measurement
Կատեգորիա:Units of length
Փոլդաշտ

**Փոլդաշտ** (), փոքր քաղաք Իրանի հյուսիս-արևմուտքում` Արևմտյան Ադրբեջան օսթանում։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

Տեղադրված է Արևմտյան Ադրբեջան օսթանի հյուսիսային մասում` Ադրբեջանի Նախիջևանի Ինքնավար Հանրապետության հետ սահմանին, Արաքս գետի աջ ափին։ Գտնվում է օսթանի վարչական կենտրոն Ուրմիայից մոտ 197 կմ հյուսիս, Ուրմիա լճից մոտ 100 կմ հյուսիս։

Կամրջով կապված է Արաքսի ադրբեջանական ափին գտնվող Շահթախտի գյուղի հետ։ Այստեղ է գտնվում Իրանը Նախիջևանի Ինքնավար Հանրապետության հետ կապող երկու սահմանային անցակետերից մեկը։

## Բնակչություն
Քաղաքի բնակչությունը 2016 թվականի մարդահամարի տվյալներով կազմում էր 11 472 մարդ, որոնք կազմում էին 3 377 տնտեսություն։ Բնակչության փոփոխությունը ժամանակի ընթացքում բերված է աղյուսակում ստորև.

Բնակիչները հիմնականում իրանական ադրբեջանցիներ են։

## Ծանոթագրություններ

Կատեգորիա:Իրանի քաղաքներ
Կատեգորիա:Արևմտյան Ադրբեջան օսթանի բնակավայրեր